“Die gebed van ‘n gelowige het ‘n kragtige uitwerking. Elia was ‘n mens net soos ons. Hy het ernstig gebid dat dit nie moet reën nie, en in die land het dit drie jaar en ses maande lank nie gereën nie. Toe het hy weer gebid, en die hemel het reën gegee en die aarde het sy oes gelewer”.
“Want so lief het God die wêreld gehad, dat Hy sy eniggebore Seun gegee het, sodat elkeen wat in Hom glo, nie verlore mag gaan nie, maar die ewige lewe kan hê”.
“En toe kom ook die Gees ons swakhede te hulp, want ons weet nie wat ons moet bid nie, maar die Gees self tree vir ons in met onuitspreeklike sugting. En Hy wat die harte deursoek, weet wat die bedoelinge van die Gees is, omdat Hy ooreenkomstig die wil van God vir die heiliges intree.